CELEX: 31999D0175
Language: el
Date: 1999-01-25 00:00:00
Title: 1999/175/Ευρατόμ: Απόφαση του Συμβουλίου της 25ης Ιανουαρίου 1999 για τη θέσπιση ειδικού προγράμματος (Ευρατόμ) έρευνας και εκπαίδευσης στον τομέα της πυρηνικής ενέγειας (1998-2002)

Avis juridique important

|

31999D0175

1999/175/Ευρατόμ: Απόφαση του Συμβουλίου της 25ης Ιανουαρίου 1999 για τη θέσπιση ειδικού προγράμματος (Ευρατόμ) έρευνας και εκπαίδευσης στον τομέα της πυρηνικής ενέγειας (1998-2002)  

Επίσημη Εφημερίδα αριθ. L 064 της 12/03/1999 σ. 0142 - 0153

ΑΠΟΦΑΣΗ ΤΟΥ ΣΥΜΒΟΥΛΙΟΥ της 25ης Ιανουαρίου 1999 για τη θέσπιση ειδικού προγράμματος (Ευρατόμ) έρευνας και εκπαίδευσης στον τομέα της πυρηνικής ενέγειας (1998-2002) (1999/175/Ευρατόμ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),τη γνώμη της Οικονομικής και Κοινωνικής Επιτροπής (3),Εκτιμώντας:(1) ότι, με την απόφαση αριθ. 1999/64/Ευρατόμ (4), το Συμβούλιο έχει θεσπίσει το πέμπτο πρόγραμμα-πλαίσιο δράσεων έρευνας και εκπαίδευσης (στο εξής «Ε& Ε») της Ευρωπαϊκής Κοινότητας Ατομικής Ενέργειας (στο εξής καλούμενο «πέμπτο πρόγραμμα-πλαίσιο») για το χρονικό διάστημα 1998-2002, όπου προσδιορίζονται οι γενικές γραμμές και οι επιστημονικοί και τεχνολογικοί στόχοι των δράσεων έρευνας και εκπαίδευσης που πρέπει να αναληφθούν στον τομέα της πυρηνικής ενέργειας 7(2) ότι το άρθρο 3 του πέμπτο προγράμματος-πλαισίου προβλέπεται ότι η υλοποίηση του προγράμματος-πλαισίου γίνεται μέσω ειδικών προγραμμάτων έρευνας και εκπαίδευσης που εκπονούνται σύμφωνα με τις διατάξεις του άρθρου 7 της συνθήκης 7 ότι σε κάθε πρόγραμμα διευκρινίζονται οι ρυθμίσεις υλοποίησης, καθορίζεται η διάρκεια και προβλέπονται τα αναγκαία μέσα 7(3) ότι, δυνάμει των διατάξεων του άρθρου 4 παράγραφος 2 της απόφασης 94/268/Ευρατόμ του Συμβουλίου, της 26ης Απριλίου 1994, σχετικά με το τέταρτο πρόγραμμα-πλαίσιο κοινοτικών δράσεων έρευνας, και εκπαίδευσης (1994-1998) της Ευρωπαϊκής Κοινότητας Ατομικής Ενέργειας (5) και του άρθρου 4 παράγραφος 2 των αποφάσεων του Συμβουλίου σχετικά με τα ειδικά προγράμματα υλοποίησης του τέταρτου προγράμματος-πλαισίου, η Επιτροπή ανέθεσε σε εξωτερικούς εμπειρογνώμονες την πραγματοποίηση αξιολόγησης, την οποία διαβίβασε, μαζί με τα πορίσματα και τις σχετικές παρατηρήσεις της, στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή 7(4) ότι δυνάμει των διατάξεων και του άρθρου 7 της συνθήκης, η απόφαση 1999/66/Ευρατόμ του Συμβουλίου, της 22ας Δεκεμβρίου 1998, σχετικά με τους κανόνες συμμετοχής των επιχειρήσεων, των ερευνητικών κέντρων και των πανεπιστημίων στην υλοποίηση του πέμπτου προγράμματος-πλαισίου της Ευρωπαϊκής Κοινότητας Ατομικής Ενέργειας (6) (στο εξής «κανόνες συμμετοχής»), έχει εφαρμογή στο παρόν ειδικό πρόγραμμα 7 ότι οι κανόνες αυτοί επιτρέπουν τη συμμετοχή του Κοινού Κέντρου Ερευνών στις έμμεσες δράσεις που καλύπτονται από το παρόν ειδικό πρόγραμμα 7(5) ότι κατά την υλοποίηση του εν λόγω προγράμματος, και βάσει κυρίως του άρθρου 101 της συνθήκης, ενδέχεται να αποδειχθεί σκόπιμο να αναπτυχθούν δραστηριότητες διεθνούς συνεργασίας, και μάλιστα με βάση το άρθρο 101 της συνθήκης, με τρίτες χώρες και διεθνείς οργανισμούς 7(6) ότι η υλοποίηση του εν λόγω προγράμματος εμπεριέχει επίσης δραστηριότητες και μηχανισμούς που αποσκοπούν στην τόνωση, τη διάδοση και την εκμετάλλευση των αποτελεσμάτων της Ε& Ε, καθώς και σε δραστηριότητες τόνωσης της κινητικότητας και της κατάρτισης των ερευνητών 7(7) ότι είναι σημαντικό η επιστημονική και η βιομηχανική κοινότητα καθώς και η κοινότητα των χρηστών να συμβάλουν ουσιαστικά στον προσδιορισμό των δράσεων που θα αναληφθούν και ότι θα πρέπει να συμμετάσχουν, ανάλογα με την περίπτωση, στην υλοποίηση του προγράμματος 7(8) ότι οι ερευνητικές δραστηριότητες του πέμπτου προγράμματος-πλαισίου πρέπει να στραφούν προς την κατεύθυνση της καινοτομίας ώστε να συμβάλουν, μεταξύ άλλων, στην επίτευξη των στόχων του πρώτου προγράμματος δράσης για την καινοτομία 7(9) ότι η υλοποίηση του έργου JET (Joint European Torus) έχει ανατεθεί στην κοινή επιχείρηση Joint European Torus (JET), η οποία συστάθηκε με την απόφαση 78/471/Ευρατόμ του Συμβουλίου (7) 7(10) ότι στην εφαρμογή του παρόντος προγράμματος θα πρέπει να ληφθεί υπόψη η πολιτική της Κοινότητας στο θέμα της ισότητας ευκαιριών 7(11) ότι η αποτελεσματική και διαφανής διαχείριση συμβάλλει ώστε η εκτέλεση του προγράμματος να καταστεί αποτελεσματικότερη και το πρόγραμμα πιο φιλικό προς το χρήστη 7(12) ότι οι διοικητικές δαπάνες πρέπει να περιληφθούν στον κοινοτικό προϋπολογισμό κατά διαφανή τρόπο 7(13) ότι η πορεία της υλοποίησης του προγράμματος πρέπει να παρακολουθείται ούτως ώστε να προσαρμόζεται, όπου απαιτείται, προς τις επιστημονικές και τεχνολογικές εξελίξεις 7 ότι σε εύθετο χρόνο θα πρέπει να γίνει επίσης αξιολόγηση της πορείας του προγράμματος από ανεξάρτητους εμπειρογνώμονες 7(14) ότι έχει ζητηθεί η γνώμη της επιστημονικής και τεχνικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Σύμφωνα με τις διατάξεις του άρθρου 2 παράγραφος 1 του πέμπτου προγράμματος-πλαισίου, το ειδικό πρόγραμμα με αντικείμενο την έρευνα και την εκπαίδευση στον τομέα της πυρηνικής ενέργειας (στο έξης «ειδικό πρόγραμμα») θεσπίζεται για το χρονικό διάστημα από τις 25 Ιανουαρίου 1999 μέχρι τις 31 Δεκεμβρίου 2002.Άρθρο 21. Σύμφωνα με το άρθρο 2 του πέμπτου προγράμματος-πλαισίου, η δαπάνη που απαιτείται για την υλοποίηση του ειδικού προγράμματος ανέρχεται σε 979 εκατομμύρια ευρώ, στα οποία συμπεριλαμβάνεται και ποσοστό 13,5 % κατ' ανώτατο όριο για τις διοικητικές δαπάνες της Επιτροπής.Στο παράρτημα I εμφαίνεται ενδεικτική κατανομή του ως άνω ποσού.2. Από το ποσό της παραγράφου 1- 238,2 εκατομμύρια ευρώ προβλέπονται για το χρονικό διάστημα 1998-1999και- 740,8 εκατομμύρια ευρώ για το χρονικό διάστημα 2000-2002.Στην περίπτωση που προβλέπεται στο άρθρο 2 παράγραφος 1 στοιχείο γ) του πέμπτου προγράμματος-πλαισίου, το Συμβούλιο θα προσαρμόσει το τελευταίο ως άνω ποσό σύμφωνα με το άρθρο 2 παράγραφος 2 στοιχείο γ) δεύτερη περίπτωση του πέμπτου προγράμματος-πλαισίου. Εν αναμονή απόφασης του Συμβουλίου, η δαπάνη για την υλοποίηση του ειδικού αυτού προγράμματος δεν θα υπερβεί το ποσό που προβλέπεται στην πρώτη περίπτωση παραπάνω.3. Με σκοπό την τήρηση των επιστημονικών και τεχνολογικών στόχων και προτεραιοτήτων που τίθενται στην παρούσα απόφαση, η αρμόδια για τον προϋπολογισμό αρχή καθορίζει τις πιστώσεις για κάθε οικονομικό έτος συνεκτιμώντας τη διαθεσιμότητα των πόρων που εγκρίνονται στο πλαίσιο των πολυετών δημοσιονομικών προοπτικών.Άρθρο 31. Το γενικό περίγραμμα, οι επιστημονικοί και τεχνολογικοί στόχοι του ειδικού προγράμματος, καθώς και οι συναφείς προτεραιότητες περιέχονται στο παράρτημα II και καθορίζονται με βάση τις θεμελιώδεις αρχές και τις τρεις κατηγορίες κριτηρίων επιλογής που περιέχονται στο παράρτημα I του πέμπτου προγράμματος-πλαισίου.2. Σύμφωνα με τις εν λόγω αρχές και κριτήρια, για την επιλογή των προς υλοποίηση δράσεων Ε& Ε εφαρμόζονται τα κριτήρια επιλογής που προβλέπονται στο άρθρο 9 των κανόνων συμμετοχής.Για την υλοποίηση του προγράμματος, συμπεριλαμβανομένου και του προγράμματος εργασίας που περιγράφεται στο άρθρο 5 παράγραφος 1, τηρούνται όλα αυτά τα κριτήρια, ακόμη και αν υπάρχει το ενδεχόμενο να σταθμίζονται διαφορετικά.3. Οι κανόνες συμμετοχής έχουν εφαρμογή στο ειδικό πρόγραμμα.4. Οι λεπτομερείς κανόνες χρηματοδοτικής συμμετοχής της Κοινότητας στο ειδικό πρόγραμμα αναφέρονται στο άρθρο 4 του πέμπτου προγράμματος-πλαισίου.Οι έμμεσες δράσεις Ε& Ε του ειδικού προγράμματος καθορίζονται στο παράρτημα II του πέμπτου προγράμματος-πλαίσιου.Οι ειδικοί κανόνες υλοποίησης του προγράμματος περιέχονται στο παράρτημα III της παρούσας απόφασης.Άρθρο 4Με βάση τα κριτήρια του άρθρου 3, τους επιστημονικούς και τεχνολογικούς στόχους και τις προτεραιότητες του παραρτήματος II, η Επιτροπή:α) παρακολουθεί, επικουρούμενη δεόντως υπό ανεξάρτητους εξωτερικούς εμπειρογνώμονες, την υλοποίηση του ειδικού προγράμματος και υποβάλλει κατά περίπτωση στο Συμβούλιο προτάσεις προσαρμογής, σύμφωνα με τις διατάξεις του άρθρου 5 παράγραφος 1 του πέμπτου προγράμματος-πλαισίου,β) αναθέτει σε εξωτερικούς εμπειρογνώμονες την αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου, σε ό,τι αφορά τις δράσεις που διεξάγονται στους τομείς που καλύπτει το ειδικό πρόγραμμα.Άρθρο 51. Η Επιτροπή καταρτίζει πρόγραμμα εργασίας όπου προσδιορίζει:α) αναλυτικότερα τους στόχους του παραρτήματος II και τις προτεραιότητές του στον τομέα της Ε& Ε 7β) ενδεικτικό χρονοδιάγραμμα για την υλοποίηση του ειδικού προγράμματος 7γ) τις ρυθμίσεις συντονισμού που προβλέπονται στο παράρτημα III καιδ) αναλόγως των αναγκών, τα κριτήρια επιλογής καθώς και οι ρυθμίσεις εφαρμογής αυτών για κάθε έμμεση δράση Ε& Ε.2. Στο πρόγραμμα εργασίας λαμβάνονται υπόψη τα σχετικά συμφέροντα, και ιδίως τα συμφέροντα της επιστημονικής και της βιομηχανικής κοινότητας, καθώς και της κοινότητας των χρηστών. Το πρόγραμμα θα χρησιμεύσει ως βάση για την εφαρμογή των εμμέσεων δράσεων Ε& Ε σύμφωνα με τις διαδικασίες που προβλέπονται στους κανόνες συμμετοχής.3. Το πρόγραμμα εργασίας ενημερώνεται όποτε χρειάζεται και διατίθεται από την Επιτροπή σε όλα τα ενδιαφερόμενα μέρη υπό εύχρηστη μορφή, μεταξύ άλλων ηλεκτρονική.Άρθρο 61. Η υλοποίηση του παρόντος ειδικού προγράμματος ανατίθεται στην Επιτροπή2. Για την υλοποίηση του παρόντος προγράμματος, η Επιτροπή επικουρείται από επιτροπή συμβουλευτικού χαρακτήρα. Τα μέλη της εν λόγω επιτροπής μπορούν να ποικίλουν ανάλογα με τα διάφορα θέματα του προγράμματος των εργασιών της. Για θέματα που αφορούν τη σχάση, η σύνθεση, οι διαδικασίες και οι λεπτομερείς κανόνες λειτουργίας της επιτροπής αυτής είναι αυτές που καθορίζονται στην απόφαση 84/338/Ευρατόμ, ΕΚΑΧ, ΕΟΚ του Συμβουλίου (8) σχετικά με τις συμβουλευτικές επιτροπές επί θεμάτων διαχείρισης και συντονισμού. Για θέματα που αφορούν τη σύντηξη, αυτές που καθορίζονται στην απόφαση του Συμβουλίου της 16ης Δεκεμβρίου 1980 σχετικά με τη συμβουλευτική επιτροπή για το πρόγραμμα σύντηξης.Άρθρο 7Σύμφωνα με το άρθρο 5 παράγραφος 4 του πέμπτου προγράμματος-πλαισίου, η Επιτροπή ενημερώνει τακτικά το Συμβούλιο και το Ευρωπαϊκό Κοινοβούλιο σχετικά με τη γενική πρόοδο της εκτέλεσης του προγράμματος.Άρθρο 8Η παρούσα απόφαση απευθύνεται στα κράτη μέλη.Βρυξέλλες, 25 Ιανουαρίου 1999.Για το ΣυμβούλιοΟ ΠρόεδροςJ. FISCHER(1) ΕΕ C 236 της 28.7.1998, σ. 10.(2) Γνώμη που διατυπώθηκε στις 15 Δεκεμβρίου 1998 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 407 της 28.12.1998, σ. 123.(4) ΕΕ L 26 της 1.2.1998, σ. 34.(5) ΕΕ L 115 της 6.5.1994, σ. 31 7 απόφαση όπως τροποποιήθηκε τελευταία από την απόφαση 96/253/Ευρατόμ (ΕΕ L 86 της 4.4.1996, σ. 72).(6) ΕΕ L 26 της 1.2.1999, σ. 56.(7) ΕΕ L 151 της 7.6.1978, σ. 10 7 απόφαση όπως τροποποιήθηκε τελευταία από την απόφαση 98/585/Ευρατόμ (ΕΕ L 282 της 20.10.1998, σ. 65).(8) ΕΕ L 177 της 4.7.1984, σ. 25.ΠΑΡΑΡΤΗΜΑ IΕΝΔΕΙΚΤΙΚΗ ΚΑΤΑΝΟΜΗ ΤΟΥ ΠΟΣΟΥ ΠΟΥ ΚΡΙΝΕΤΑΙ ΑΝΑΓΚΑΙΟ>ΘΕΣΗ ΠΗΝΑΚΑ>ΠΑΡΑΡΤΗΜΑ IIΓΕΝΙΚΟ ΠΕΡΙΓΡΑΜΜΑ, ΕΠΙΣΤΗΜΟΝΙΚΟΙ ΚΑΙ ΤΕΧΝΟΛΟΓΙΚΟΙ ΣΤΟΧΟΙ ΚΑΙ ΠΡΟΤΕΡΑΙΟΤΗΤΕΣΕΙΣΑΓΩΓΗΗ διαθεσιμότητα ασφαλών, βιώσιμων και ανταγωνιστικών πηγών ενέργειας είναι ουσιαστικός παράγοντας για την οικονομική ανάπτυξη, ευημερία και ποιότητα ζωής στον ανεπτυγμένο κόσμο. Η οικονομική πρόοδος των αναπτυσσόμενων χωρών και η οικονομική τους πρόοδος θα οδηγήσουν σε μεγάλη αύξηση της ζήτησης ενέργειας, πράγμα που θα έχει επιπτώσεις στις τιμές των καυσίμων, στην υγεία και στο περιβάλλον. Τα προβλήματα αυτά μπορούν να μετριασθούν μόνο μέσω συντονισμένης διεθνούς συνεργασίας για την ανάπτυξη των ελπιδοφόρων τεχνολογιών. Ενόψει της αναμενόμενης αύξησης της ζήτησης ενέργειας, θα πρέπει να εξακολουθήσουμε να χρησιμοποιούμε όλες τις εκμεταλλεύσιμες πηγές ενέργειας. Η πυρηνική ενέργεια συμβάλλει σημαντικά στην πολιτική της διαφοροποίησης των ενεργειακών πόρων και στη γενική μείωση των εκπομπών CO2.Η πυρηνική ενέργεια μπορεί να αποτελέσει για την Ευρώπη μια πηγή ασφαλούς εφοδιασμού σε ηλεκτρική ενέργεια, σε τιμές μάλιστα ανταγωνιστικές. Οι προσπάθειες για την ανάπτυξη της ασφάλειας των συστημάτων πυρηνικής ενέργειας μπορούν να ενισχύσουν τη βιομηχανική ανταγωνιστικότητα της Κοινότητας, μέσω της εκμετάλλευσης του τεχνολογικού προβαδίσματος της Ευρώπης. Μπορούν επίσης να βελτιώσουν το βαθμό αποδοχής της πυρηνικής ενέργειας. Η ελαχιστοποίηση της έκθεσης σε αντινοβολίες από όλες τις πηγές, περιλαμβανομένης της ιατρικής έκθεσης και φυσικών πηγών ακτινοβολίας, θα βελτιώσει την ποιότητα της ζωής και θα βοηθήσει στην αντιμετώπιση των προβλημάτων που αφορούν την υγεία και το περιβάλλον.Στρατηγικός στόχος του προγράμματοςΣκοπός του προγράμματος είναι να συμβάλει σε αξιοποίηση όλων των δυνατοτήτων της πυρηνικής ενέργειας, τόσο της σύντηξης όσο και της σχάσης, κατά βιώσιμο τρόπο, καθιστώντας τις σημερινές τεχνολογίες ακόμη ασφαλέστερες και οικονομικότητες, καθώς και με την αναζήτηση νέων με ενθαρρυντικές προοπτικές. Τρεις είναι οι συνιστώσες του προγράμματος:- μια κεντρική δράση στο πεδίο της ελεγχόμενης θερμοπυρηνικής σύντηξης, με σκοπό την περαιτέτω ανάπτυξη των βάσεων που είναι αναγκαίες για τη λήψη απόφασης και την ενδεχόμενη κατασκευή ενός πειραματικού αντιδραστήρα, καθώς και των βασικών εννοιών και τεχνολογιών που απαιτούνται μακροπρόθεσμα,- μια κεντρική δράση στο πεδίο της πυρηνικής σχάσης, σκοπός της οποίας είναι η ενίσχυση της ασφάλειας των πυρηνικών εγκαταστάσεων της Ευρώπης, η βελτίωση της ανταγωνιστικότητας της ευρωπαϊκής βιομηχανίας, η εξασφάλιση της προστασίας των εργαζομένων και του κοινού από την ακτινοβολία, και η συμβολή στην επίλυση των προβλημάτων διαχείρισης και οριστικής διάθεσης των αποβλήτων,- ευρύτερου χαρακτήρα δραστηριότητες έρευνας και τεχνολογικής ανάπτυξης, σκοπός των οποίων είναι η παγίωση και η προώθηση της ευρωπαϊκής γνώσης και επάρκειας σε πολλούς τομείς που αφορούν την ακτινοπροστασία και την υγεία.Μολονότι η έρευνα στο πεδίο της πυρηνικής σύντηξης είναι ήδη πλήρως ενοποιημένη σε ευρωπαϊκό επίπεδο, θα επιδιωχθεί μεγαλύτερη και αποτελεσματικότερη ενοποίηση των δράσεων έρευνας στον τομέα της πυρηνικής σχάσης.Μεταξύ των θεμάτων που ενδιαφέρουν όλα τα μέρη του προγράμματος συγκαταλέγονται: η επιστημονική και τεχνολογική συνεργασία με τρίτες χώρες και διεθνείς οργανισμούς ώστε να διευκολυνθεί η αποτελεσματική συνεργασία σε σημαντικούς τομείς έρευνας που παρουσιάζουν αμοιβαίο ενδιαφέρον 7 η διάδοση και η βελτιστοποίηση των αποτελεσμάτων 7 και η εκπαίδευση και η κινητικότητα των ερευνητών ώστε να αναπτυχθεί η συνέργεια μεταξύ έρευνας και εκπαίδευσης και να διευκολυνθεί η πρόσβαση σε μεγάλες εγκαταστάσεις.Οι δραστηριότητες που θα διεξαχθούν δυνάμει του παρόντος προγράμματος θα συντονίζονται, εφόσον απαιτείται, με το πρόγραμμα άμεσων δράσεων του Κοινού Κέντρου Ερευνών, όπως περιγράφεται στο πέμπτο πρόγραμμα-πλαίσιο της Ευρωπαϊκής Κοινότητας Ατομικής Ενέργειας για την έρευνα και την εκπαίδευση.α) ΚΕΝΤΡΙΚΕΣ ΔΡΑΣΕΙΣi) Ελεγχόμενη θερμοπυρηνική σύντηξηΣτόχοι και προτεραιότητες Ε& ΕΣτη συνάρτηση των μακροπρόθεσμων στόχων των δραστηριοτήτων σύντηξης που καθορίζονται στο πέμπτο πρόγραμμα-πλαίσιο, στόχος της κεντρικής αυτής δράσης είναι η περαιτέρω ανάπτυξη της απαιτούμενης βάσης για την ενδεχόμενη κατασκευή ενός πειραματικού αντιδραστήρα (του «Next Step»), προκειμένου να επιδειχθεί η επιστημονική και τεχνολογική σκοπιμότητα της παραγωγής ηλεκτρικής ενέργειας από την σύντηξη καθώς και τα δυνητικά της πλεονεκτήματα όσον αφορά την ασφάλεια και το περιβάλλον. Πλέον μακροπρόθεσμα, η κεντρική αυτή δράση θα προετοιμάσει το έδαφος για την ανάπτυξη ενός αντιδραστήρα επίδειξης (DEMO). Η δραστηριότητα αυτή θα συνοδεύεται από συναφείς δραστηριότητες Ε& Α στους τομείς της φυσικής και της τεχνολογίας, στις οποίες επίσης θα συμπράττει η ευρωπαϊκή βιομηχανία. Στη συνάρτηση της στρατηγικής αυτής, η κατασκευή ενός πειραματικού αντιδραστήρα πρέπει να επιδιωχθεί στο πλαίσιο της διεθνούς συνεργασίας, όπως ο διεθνής θερμοπυρηνικός πειραματικός αντιδραστήρας (ITER). Με τον τρόπο αυτόν, η παρούσα κεντρική δράση θα παράσχει στην Κοινότητα μεγαλύτερες δυνατότητες, από επιστημονική, τεχνική, οικονομική και οργανωτική άποψη, να αποφασίσει για την κατασκευή και τη στήριξη ενός τέτοιου μελλοντικού πειραματικού αντιδραστήρα.Η συμβολή της σύντηξης στην παραγωγή καθαρής και ασφαλούς ηλεκτρικής ενέργειας θα μελετηθεί στο ευρύτερο πλαίσιο μελετών επί των κοινωνικοοικονομικών πτυχών της σύντηξης. Η κινητικότητα και η κατάρτιση του επιστημονικού και τεχνικού προσωπικού, η διάδοση των αποτελεσμάτων και η ενημέρωση του ευρύτερου κοινού θα αποτελέσουν αναπόσπαστο μέρος της εν λόγω κεντρικής δράσης.Η προαναφερόμενη στρατηγική θα εφαρμοστεί μέσω τριών βασικών αξόνων:- Δραστηριότητες Next StepΟι δραστηριότητες στο πεδίο της φυσικής και της τεχνολογίας της σύντηξης αποσκοπούν στην ανάπτυξη των δυνατοτήτων -στο πλαίσιο κυρίως των συνεργασιών, του JET και της ευρωπαϊκής βιομηχανίας- κατασκευής και λειτουργίας ενός πειραματικού αντιδραστήρα. Η ευρωπαϊκή συμμετοχή στην κατασκευαστική μελέτη (EDA) του ITER θα συνεχιστεί με σκοπό ενδεχόμενη κατασκευή του.Ερευνητικές προτεραιότητες: οριστικοποίηση της μελέτης του έργου και ολοκλήρωση των δοκιμών πρωτοτύπων και της έρευνας υποστήριξης 7 οριστικοποίηση των τεχνικών προδιαγραφών του εξοπλισμού 7 εδραίωση της αναγκαίας επιστημονικής βάσης 7 προσαρμογή του σχεδιασμού του πειραματικού αντιδραστήρα σε μια τουλάχιστον συγκεκριμένη τοποθεσία εντός της ΕΕ και έναρξη διαλόγου με τις δυνητικές αρχές έκδοσης των σχετικών αδειών 7 ολοκλήρωση της εκμετάλλευσης του JET σε πλήρη ισχύ 7 θα μελετηθεί το ενδεχόμενο διευρυμένης χρήσης των εγκαταστάσεων του JET από ομάδες οργανισμών συνδεδεμένων με την Ευρατόμ ώστε να ληφθούν περισσότερες πληροφορίες για το Next Step.- Βελτίωση των εννοιώνΟι δομημένες δραστηριότητες στον τομέα της φυσικής θα επικεντρωθούν στη βελτίωση των βασικών εννοιών των διατάξεων της σύντηξης, μεταξύ άλλων με την προοπτική της προετοιμασίας του Next Step και του εννοιολογικού ορισμού του DEMO.Ερευνητικές προτεραιότητες: κατασκευή, εκμετάλλευση και βελτίωση των διατάξεων σύντηξης, όπως είχαν καθοριστεί κατά το προηγούμενο πρόγραμμα-πλαίσιο, και εκσυγχρονισμός άλλων υφιστάμενων διατάξεων 7 διαγνωστικές μέθοδοι και μέσα δράσης που αφορούν το πλάσμα σύντηξης 7 συνέχιση των θεωρητικών μελετών 7 μελέτες τηλεχειρισμού μιας εγκατάστασης σύντηξης 7 επιπλέον της μαγνητικής συγκράτησης -που συμπεριλαμβάνει την κανονική έρευνα Tokamak και τη διεύρυνση μιας σειράς επιλογών, όπως ο Stellarator, το σφαιρικό Tokamak και η σύσφιξη ανεστραμμένου πεδίου- συντονισμός της έρευνας για μη στρατιωτικούς σκοπούς στα διάφορα κράτη μέλη με αντικείμενο την αδρανειακή συγκράτηση του πλάσματος και ενδεχόμενη επεξεργασία εναλλακτικών εννοιών.- Η τεχνολογία της σύντηξης μακροπρόθεσμαΟι δομημένες τεχνολογικές δραστηριότητες αποσκοπούν πιο μακροπρόθεσμα σε προετοιμασία του εδάφους για τον αντιδραστήρα επίδειξης (DEMO), στη συνέχεια δε, ενός πρωτοτύπου αντιδραστήρια.Ερευνητικές προτεραιότητες: ανάπτυξη τριτιογόνων επενδύσεων και ενός δομικού υλικού αναφοράς για την κατασκευή δομοστοιχείων προσαρμοσμένων στο έργο DEMO 7 διερευνητικές μελέτες για τον DEMO με αντικείμενο την ανάπτυξη προηγμένων υλικών χαμηλής ενεργοποίησης και ανθεκτικών στην ακτινοβολία 7 νέα αξιολόγηση της ασφάλειας και των επιπτώσεων επί του περιβάλλοντος 7 θεωρητική μελέτη ενός έργου αναφοράς για τον DEMO.Επιπλέον, θα διερευνηθούν οι κοινωνικοοικονομικές πτυχές της σύντηξης. Οι κοινωνικοοικονομικές αυτές μελέτες θα περιλαμβάνουν την εκτίμηση του οικονομικού κόστους και της κοινωνικής αποδοχής της σύντηξης, σε σύγκριση με άλλες ενεργειακές πηγές, και αναμένεται ότι θα συμβάλλουν στην αξιολόγηση των δυνατοτήτων της να συμβάλει στη βιώσιμη παραγωγή ενέργειας. Οι μελέτες αυτές, οι οποίες θα συμπληρώνουν τις τεχνολογικές δραστηριότητες, θα χρησιμεύσουν ως βάση για τις αποφάσεις για τον μελλοντικό προσανατολισμό του προγράμματος.ii) Πυρηνική σχάσηΣτόχοι και προτεραιότητες Ε&ΕΟι κύριος στόχοι είναι η συμβολή στην ασφάλεια των πυρηνικών εγκαταστάσεων της Ευρώπης, στη βελτίωση της ανταγωνιστικότητας της ευρωπαϊκής βιομηχανίας, στην προστασία των εργαζομένων και του ευρύτερου πληθυσμού, και στην ασφαλή και αποτελεσματική διαχείριση και οριστική αποθήκευση των ραδιενεργών αποβλήτων, τέλος δε στην αναζήτηση πλέον καινοτόμων και σταθερών εννοιών με μακροπρόθεσμα πλεονεκτήματα από άποψη οικονομίας, ασφάλειας, υγείας και περιβάλλοντος. Μολονότι θα έχουν κυρίως επιστημονικό και τεχνολογικό χαρακτήρα, οι σχετικές έρευνες θα έχουν και μια σημαντική κοινωνικοοικονομική διάσταση. Ένας ακόμη στόχος θα είναι να διατηρηθεί μια υψηλής στάθμης τεχνογνωσία και εξειδίκευση ως προς την πυρηνική σχάση στην Ευρωπαϊκή Ένωση, μέσω της εκπαίδευσης και της κατάρτισης.- Λειτουργική ασφάλεια των υφιστάμενων εγκαταστάσεωνΗ έρευνα θα επικεντρωθεί σε μέτρα για τη διατήρηση και τη βελτίωση της ασφάλειας των υφιστάμενων εγκαταστάσεων, συμπεριλαμβανομένων των θεμάτων ασφάλειας που σχετίζονται με την παράταση της ζωής των αντιδραστήρων.Προτεραιότητες Ε&Ε: ανάπτυξη κοινής βάσης και κοινών μεθόδων για τον προσδιορισμό της απομένουσας διάρκειας ζωής 7 επιπτώσεις της γήρανσης στην ακεραιότητα των δομικών μερών και των συστημάτων 7 βελτίωση των μεθόδων επιθεώρησης και παρακολούθησης για αύξηση της ασφάλειας και μείωση της έκθεσης λόγω επαγγελματικών δραστηριοτήτων 7 εκσυγχρονισμός των συστημάτων ελέγχων 7 διασύνδεση ανθρώπου-μηχανής 7 οργάνωση και διαχείριση της ασφάλειας.- Ασφάλεια του κύκλου του καυσίμουΗ έρευνα θα προσανατολιστεί προς την ανάπτυξη βελτιωμένων μεθόδων για την αξιολόγηση, τη διαχείριση και τη βελτίωση της ασφάλειας ολόκληρου του κύκλου, συμπεριλαμβανομένων των υφισταμένων αντιδραστήρων, την παροχή καλύτερης βάσης για την επιλογή πολιτικής, την προαγωγή της υιοθέτησης των βέλτιστων πρακτικών ασφαλείας οι οποίες είναι ταυτοχρόνως οικονομικές και αποδεκτές σε ευρύτερο πλαίσιο, και την ενίσχυση της εμπιστοσύνης του κοινού. Συγκεκριμένα, θα καλυφθούν θέματα που αφορούν την πρόληψη και τη διαχείριση ατυχημάτων και μια επιστημονική προσέγγιση του προβλήματος της διαχείρισης και της διάθεσης των ραδιενεργών αποβλήτων.Προτεραιότητες Ε&Ε: τεχνολογικές πλευρές σοβαρών ατυχημάτων, στρατηγικές και μέθοδοι για την πρόληψη, το μετριασμό και τη διαχείριση των καταστάσεων που προκύπτουν κατά και μετά το ατύχημα 7 ανάπτυξη κοινής αντίληψης και συναίνεσης για τη διαχείριση και τη διάθεση των ραδιενεργών αποβλήτων, ιδίως δε των μακρόβιων ραδιενεργών αποβλήτων, και για την ελαχιστοποίησή τους, συμπεριλαμβανομένης της δυνατότητας χημικού διαχωρισμού και μεταστοιχείωσης μακρόβιων ισοτόπων σε βραχύβια 7 δοκιμή και επίδειξη του τεχνικώς εφικτού της αποθήκευσης σε υπόγειους χώρους, αποθήκευσης μεγάλου βάθους, συμπεριλαμβανομένης της αξιολόγησης των επιδόσεων των χώρων αποθήκευσης 7 μακροπρόθεσμη συμπεριφορά των στοιχείων των χώρων αποθήκευσης και πειράματα σε μεγάλες εγκαταστάσεις, συμπεριλαμβανομένων υπόγειων εργαστηρίων, βελτιωμένες μέθοδοι για την αξιολόγηση και τη διαχείριση της ασφάλειας, συμπεριλαμβανομένων των κοινωνικών πτυχών 7 ανάπτυξη βέλτιστων πρακτικών και διατήρηση και ενημέρωση βάσεων δεδομένων, μεταξύ άλλων για την αποξήλωση πυρηνικών εγκαταστάσεων.- Ασφάλεια και αποτελεσματικότητα των μελλοντικών συστημάτωνΗ έρευνα θα επικεντρωθεί στη βελτίωση της ασφάλειας και της ανταγωνιστικότητας των μελλοντικών συστημάτων και εγκαταστάσεων, υπό το πρίσμα μιας βιώσιμης ανάπτυξης, θα περιλαμβάνει δε προηγμένα και αποδοτικότερα καύσιμα και πλέον καινοτόμες ή ριζικά νέες έννοιες για την παραγωγή ενέργειας, οι οποίες να παρουσιάζουν πλεονεκτήματα από πλευράς κόστους, ασφάλειας (συμπεριλαμβανομένης της ορθότερης διαχείρισης των αποβλήτων και της χρησιμοποίησης των σχάσιμων υλικών), περιβαλλοντικών επιπτώσεων και μη διάδοσης.Προτεραιότητες Ε&Ε: καινοτόμοι σχεδιασμοί αντιδραστήρων και καινοτόμες έννοιες διαχείρισης των αποβλήτων 7 νέα καύσιμα και βελτιωμένη αξιοποίηση των σχάσιμων υλικών 7 βελτιστοποίηση του όλου κύκλου του καυσίμου η οποία θα καλύπτει τις πτυχές υγείας, ασφάλειας και περιβάλλοντος 7 ενισχυμένα χαρακτηριστικά παθητικής ασφάλειας και συστήματα ελέγχου 7 μεγαλύτερη ωφέλιμη ζωή των υλικών και του εξοπλισμού με μικρότερη ανάγκη για επιθεωρήσεις και συντήρηση.- ΑκτινοπροστασίαΣτόχος της έρευνας θα είναι να βοηθηθούν οι επιχειρήσεις και οι ρυθμιστικές αρχές να προστατεύουν τους εργαζομένους και το κοινό κατά τις εργασίες του κύκλου του πυρηνικού καυσίμου, να διαχειρίζονται τα πυρηνικά ατυχήματα και τις καταστάσεις έκτακτης ανάγκης λόγω ακτινοβολιών, και να αποκαθιστούν τις μολυσμένες περιοχές. Η έρευνα θα εστιαστεί στην εκπλήρωση των στόχων της κεντρικής δράσης.Προτεραιότητες Ε&Ε: ολοκληρωμένη διαχείριση των κινδύνων και βελτιστοποίηση της προστασίας 7 παρακολούθηση σε πραγματικό χρόνο της έκθεσης στο χώρο εργασίας 7 υποστήριξη στη λήψη των αποφάσεων 7 ανταλλαγή πληροφοριών και στρατηγικές παρακολούθησης για τη διαχείριση επειγόντων περιστατικών 7 αποκατάσταση και μακροπρόθεσμη διαχείριση μολυσμένων περιοχών.β) ΔΡΑΣΤΗΡΙΟΤΗΤΕΣ ΕΡΕΥΝΑΣ ΚΑΙ ΤΕΧΝΟΛΟΓΙΚΗΣ ΑΝΑΠΤΥΞΗΣ ΓΕΝΙΚΟΥ ΧΑΡΑΚΤΗΡΑΣτόχοι και προτεραιότητες της Ε&ΕΣτόχος είναι η εδραίωση και προώθηση της εξειδικευμένης γνώσης και της επάρκειας στην Ευρώπη σε ό,τι αφορά τις ακτινολογικές επιστήμες, με σκοπό να βελτιωθεί η ασφάλεια και η αποτελεσματικότητα της χρήσης των ιονιζουσών ακτινοβολιών στη βιομηχανία και την ιατρική, να καταστεί δυνατή η ορθότερη αξιολόγηση και διαχείριση των φυσικών πηγών ακτινοβολίας και να υποστηριχθεί η ανάπτυξη και η εφαρμογή προτύπων ακτινοπροστασίας.- Ακτινοπροστασία και υγείαΗ έρευνα θα επικεντρωθεί στην καλύτερη κατανόηση των κινδύνων που συνδέονται με την ιονίζουσα ακτινοβολία, ειδικότερα στη δράση των χαμηλών δόσεων ακτινοβολίας, ιδίως στον άνθρωπο, καθώς και στη βελτίωση της εκτίμησης των κινδύνων που παρουσιάζει η χαμηλή και παρατεταμένη έκθεση σε ιονίζουσα ακτινοβολία.Προτεραιότητες Ε&Ε: βιοφυσικές και μοριακές-βιολογικές πτυχές της άμεσης και της έμμεσης βιολογικής δράσης και επιπτώσεις τους στην υγεία, συνδεόμενες, μεταξύ άλλων, με τις βλάβες του DNA 7 επιδημιολογία 7 πρόληψη και αντιμετώπιση των επιπτώσεων από έκθεση σε ακτινοβολίες.- Ραδιενεργοί ουσίες στο περιβάλλονΗ έρευνα θα επικεντρωθεί στη βελτίωση των γνώσεων σχετικά με τη συμπεριφορά των ραδιενεργών ουσιών στο περιβάλλον, ώστε να καταστεί δυνατή η ανάπτυξη μιας αξιόπιστης πολιτικής και καλών πρακτικών για τη διαχείριση των επιπτώσεων των φυσικών και τεχνητών πηγών ακτινοβολίας στο περιβάλλον.Προτεραιότητες Ε&Ε: συμπεριφορά και ροή ραδιονουκλεϊδίων στη βιόσφαιρα 7 αξιολόγηση της τρωτότητας διαφόρων περιοχών σε ραδιενεργό μόλυνση 7 εννοιολογικές και μεθοδολογικές βάσεις για την αποκατάσταση μολυσμένων περιοχών.- Χρήσεις της ακτινοβολίας στην ιατρική και τη βιομηχανία και φυσικές πηγές ακτινοβολίαςΗ έρευνα θα επικεντρωθεί στη βελτίωση της ασφάλειας και της αποτελεσματικότητας σε ό,τι αφορά τις χρήσεις των ακτινοβολιών στη βιομηχανία και την ιατρική και στην καλύτερη αξιολόγηση και διαχείριση της έκθεσης σε φυσικές πηγές ακτινοβολίας, καθώς και ό,τι αφορά εννοιολογικά και μεθοδολογικά ζητήματα σχετικά με τη βελτίωση της ακτινοπροστασίας.Προτεραιότητες Ε& Ε: κοινοτόμες προσεγγίσεις σε ό,τι αφορά την ιατρική διάγνωση και τις χρήσεις των ακτινοβολιών στη βιομηχανία 7 βελτιστοποίηση της ακτινοπροστασίας στη βιομηχανία και την ιατρική 7 διαχείριση της έκθεσης σε ακτινοβολίες προερχόμενες από φυσικές πηγές 7 εντοπισμός και γνωστοποίηση του κινδύνου.- Δοσιμετρία από εσωτερικές και εξωτερικές πηγέςΗ έρευνα θα επικεντρωθεί στη βελτίωση των μεθόδων μέτρησης της έκθεσης σε ακτινοβολίες προερχόμενες από εξωτερικές ή εσωτερικές πηγές και στην ανάπτυξη καινοτόμων τεχνικών ελέγχου που θα αξιοποιούν την πρόοδο που έχει σημειώσει η τεχνολογία υλικών και η ψηφιακή ηλεκτρονική.Προτεραιότητες Ε&Ε: δοσιμετρία σύνθετων πεδίων ακτινοβολίας και ραδιονουκλεϊδίων που έχουν εισέλθει στον οργανισμό 7 αναδρομική δοσιμετρία 7 καινοτόμες τεχνικές ελέγχου.γ) ΥΠΟΣΤΗΡΙΞΗ ΓΙΑ ΥΠΟΔΟΜΗ ΕΡΕΥΝΑΣΣτην Ευρώπη, η συνεργασία μεταξύ κέντρων πυρηνικών ερευνών και η συνεργασία μεταξύ αυτών και άλλων οργανισμών σχετικών με την πυρηνική ενέργεια είναι σχετικώς ικανοποιητική. Η συνεργασία αυτή πρέπει να ενταθεί μελλοντικά κατά τρόπον ώστε να ανταποκρίνεται στις απαιτήσεις εξορθολογισμού και περιορισμού μέσων και στόχων που επηρεάζουν πλήθος εθνικών προγραμμάτων πυρηνικών ερευνών. Θα χρειαστεί αποτελεσματικότερη ενοποίηση της έρευνας και ορθότερη εκμετάλλευση των αποτελεσμάτων της ώστε να συνεχίσει να διασφαλίζεται η ασφαλής εκμετάλλευση της πυρηνικής ενέργειας και να διατηρηθεί η ανταγωνιστικότητα της ευρωπαϊκής βιομηχανίας.Στόχοι και δραστηριότητεςΣτόχος είναι να βελτιωθεί η πρόσβαση στην υποδομή της πυρηνικής έρευνας και να ενισχυθεί η συνοχή της εντός της Κοινότητας, ώστε να καταστεί δυνατή η βέλτιστη χρήση των διαθέσιμων πόρων, με σκοπό να εξασφαλίσει η ευρωπαϊκή βιομηχανία ανταγωνιστικό πλεονέκτημα και να συνεχίσει να διασφαλίζει την ασφαλή και αποδεκτή εκμετάλλευση των πυρηνικών τεχνολογιών.Εγκαταστάσεις μεγάλης κλίμακαςΗ αδιάλειπη πρόσβαση στις εγκαταστάσεις μεγάλης κλίμακας είναι ουσιαστικής σημασίας και μπορεί να διευκολυνθεί με την από κοινού χρήση τους και με προγράμματα συνεργασίας. Θα πρέπει να υποστηριχθούν κατά προτεραιότητα οι ερευνητικές εγκαταστάσεις όπου μελετώνται η υποβάθμιση της καρδιάς του αντιδραστήρα, οι επιδόσεις σε ό,τι αφορά τη συγκράτηση του πλάσματος και τις δοκιμές των υλικών, οι επιταχυντές, τα υπόγεια εργαστήρια που χρησιμοποιούνται για δοκιμή και επίδειξη σχετικά με την αποθήκευση των αποβλήτων σε μεγάλα γεωλογικά βάθη, καθώς και για δοσιμετρικά και αντινοβιολογικά πειράματα.Δίκτυα συνεργασίαςΤα υπάρχοντα δίκτυα θα πρέπει να ενισχυθούν και να δημιουργηθούν νέα εφόσον μπορούν καταφανώς να συμβάλουν στους στόχους του προγράμματος ή στους ευρύτερους στόχους της Κοινότητας, που είναι: υποστήριξη μεγάλων και διαφοροποιημένων δικτύων, που θα επικεντρώνονται στα θεμελιώδη ζητήματα της πυρηνικής ασφάλειας, της διαχείρισης και διάθεσης των αποβλήτων, του κλεισίματος (θέση εκτός λειτουργίας), της πρόβλεψης μέτρων επέμβασης σε περιπτώσεις έκτακτων περιστατικών, στα ζητήματα που ανακύπτουν σε σχέση με θέματα ασφάλειας και τεχνολογίας.Βάσεις δεδομένων και τράπεζες ιστώνΠρέπει να ενισχυθούν οι τράπεζες δεδομένων που ήδη υπάρχουν και να δημιουργηθούν νέες όπου υπάρχει ανάγκη. Μεταξύ των προτεραιοτήτων περιλαμβάνονται η επέκταση ή η δημιουργία βάσεων δεδομένων σχετικών με τις μεθόδους θέσεως εκτός λειτουργίας και διάλυσης, με την απόδοση και την ασφάλεια της διάθεσης των αποβλήτων, με την αξιολόγηση της ασφάλειας των κύριων συστατικών, με τη μείωση των σοβαρών ατυχημάτων και με τις επιδημιολογικές μελέτες. Θα δημιουργηθεί επίσης μια τράπεζα δεδομένων ιστών και βιολογικών δειγμάτων από ασθενείς που έχουν υποβληθεί σε ακτινοθεραπεία και άτομα που έχουν πληγεί από πυρηνικό ατύχημα προκειμένου να αναπτυχθούν, μεταξύ άλλων, κοινές επιδημιολογικές και βιολογικές μελέτες για τις βλάβες που οφείλονται στις αντινοβολίες.ΠΑΡΑΡΤΗΜΑ IIIΕΙΔΙΚΟΙ ΚΑΝΟΝΕΣ ΥΛΟΠΟΙΗΣΗΣ ΤΟΥ ΠΡΟΓΡΑΜΜΑΤΟΣΤο ειδικό πρόγραμμα υλοποιείται με τις έμμεσες δράσεις Ε&Ε, όπως προβλέπεται στο παράρτημα III του πέμπτου προγράμματος-πλαισίου, με εξαίρεση: i) τις υποτροφίες στο πλαίσιο της συνεργασίας με τρίτες χώρες και ii) τα δίκτυα κατάρτισης μέσω έρευνας, που ορίζονται στο σημείο 2 του παρόντος παραρτήματος. Επιπλέον, ισχύουν οι ακόλουθοι κανόνες, που αφορούν ειδικά αυτό το πρόγραμμα:1. Συνοδευτικά μέτραΤα συνοδευτικά μέτρα θα περιλαμβάνουν κυρίως:- μελέτες υποστήριξης του ειδικού προγράμματος στις οποίες συμπεριλαμβάνεται η προετοιμασία μελλοντικών δραστηριοτήτων και, ειδικότερα, μελετών σχετικά με τις κοινωνικοοικονομικές πτυχές της σχάσης (όπως η εκτίμηση των δαπανών και οι δυνατότητες κοινωνικής αποδοχής),- ανταλλαγή πληροφοριών, διασκέψεις, σεμινάρια, εργαστήρια, επιστημονικές και τεχνικές συναντήσεις,- προσφυγή σε έξωθεν τεχνογνωσία, η οποία περιλαμβάνει την πρόσβαση σε βάσεις επιστημονικών δεδομένων με σκοπό την παρακολούθηση του ειδικού προγράμματος που προβλέπεται στο άρθρο 5 παράγραφος 1 του πέμπτου προγράμματος-πλαισίου, την εξωτερική αξιολόγηση που προβλέπεται στο άρθρο 5 παράγραφος 2 του πέμπτου προγράμματος-πλαισίου και την αξιολόγηση των έμμεσων δράσεων Ε&Ε και την παρακολούθηση της υλοποίησής τους,- δραστηριότητες διάδοσης, ενημέρωσης και επικοινωνίας, όπου συμπεριλαμβάνονται επιστημονικές δημοσιεύσεις και δραστηριότητες για την εκμετάλλευση των αποτελεσμάτων και τη μεταφορά τεχνολογίας. Οι δραστηριότητες διάδοσης θα διεξάγονται σύμφωνα με τις διατάξεις του τίτλου II κεφάλαιο 2 της συνθήκης,- προγράμματα κατάρτισης συνδεόμενα με τις δραστηριότητες Ε&Ε που υπάγονται στο ειδικό πρόγραμμα, όπου συμπεριλαμβάνονται ειδικά μαθήματα κατάρτισης για την κεντρική δράση που έχει ως αντικείμενο την πυρηνική σχάση. Τα ειδικά αυτά μαθήματα κατάρτισης αποσκοπούν στη διατήρηση μιας υψηλής στάθμης εμπειρογνωμοσύνης και επάρκειας μέσα στην Κοινότητα. Συμπληρώνουν τα εθνικά προγράμματα κατάρτισης κάθε φορά που αυτό κρίνεται αναγκαίο (π.χ. κοινοτική προστιθέμενη αξία, επικουρικότητα). Ιδιαίτερη προσοχή θα δοθεί στα μαθήματα κατάρτισης που αφορούν αποκλειστικά την ταχεία διάδοση των αποτελεσμάτων των εθνικών και κοινοτικών ερευνητικών προγραμμάτων,- υποστήριξη προγραμμάτων για την παροχή πληροφόρησης και βοήθειας στους φορείς της έρευνας, περιλαμβανομένων των ΜΜΕ.2. Συμπληρωματικά προγράμματα κατάρτισηςΓια τους σκοπούς του εν λόγω ειδικού προγράμματος θα εφαρμοστούν τα ακόλουθα δύο προγράμματα κατάρτισης, τα οποία θα έχουν περιορισμένο πεδίο εφαρμογής:- υποτροφίες στο πλαίσιο της συνεργασίας με τρίτες χώρες: στα πλαίσια της κεντρικής δράσης για την πυρηνική σχάση, οι υποτροφίες αυτές δίνουν τη δυνατότητα σε νέους ερευνητές από τις χώρες της Κεντρικής και Ανατολικής Ευρώπης και από τα νέα ανεξάρτητα κράτη της πρώην Σοβιετικής Ένωσης να εργάζονται σε εργαστήρια της Κοινότητας που συμμετέχουν στην υλοποίηση του ειδικού προγράμματος,- δίκτυα κατάρτισης μέσω της έρευνας: αυτά αφορούν πεδία προηγημένης έρευνας ή αναδυόμενα πεδία, τα οποία ασχολούνται με θέματα που επιλέγονται ελεύθερα από τους ερευνητές. Τα δίκτυα αυτά αποσκοπούν κυρίως στην κατάρτιση νέων ερευνητών προδιδακτορικού και μεταδιδακτορικού επιπέδου.3. Χρηματοδοτική συμμετοχήΤο ύψος της χρηματοδοτικής συμμετοχής στις διάφορες έμμεσες δράσεις Ε&Ε ορίζεται στο παράρτημα III του πέμπτου προγράμματος-πλαισίου.Για την κεντρική δράση «Ελεγχόμενη θερμοπυρηνική σύντηξη», συμμετοχή στο ειδικό πρόγραμμα προβλέπεται στο πλαίσιο των συμβάσεων σύνδεσης με τα κράτη μέλη (και την Ελβετία) ή με οργανισμούς των κρατών μελών, με την κοινή επιχείρηση JET, τη συμφωνία NET ή άλλη συναφή πολυμερή συμφωνία μεταξύ της Κοινότητας και των συνεργαζόμενων φορέων (η οποία να λαμβάνει επίσης υπόψη τη συμμετοχή της Κοινότητας στον ITER-EDA) ή άλλων συμβάσεων περιορισμένης διάρκειας, ιδιαιτέρως με οργανισμούς μη συνδεδεμένου κράτους μέλους.Σύμφωνα με το σημείο 4 του παραρτήματος III του πέμπτου προγράμματος-πλαισίου, τα σχέδια αναλαμβάνονται στο πλαίσιο δράσεων έρευνας και τεχνολογικής ανάπτυξης με από κοινού ανάληψη των δαπανών. Οι δράσεις αυτές υλοποιούνται σύμφωνα με τις διαδικασίες που ορίζονται στις συμβάσεις σύνδεσης, στον οργανισμό λειτουργίας του JET, στη συμφωνία NET, στη συμφωνία ITER-EDA και σε κάθε άλλη πολυμερή συμφωνία που συνάπτεται ανάμεσα στην Κοινότητα και τους συνδεδεμένους οργανισμούς ή/και τα νομικά πρόσωπα που μπορούν να συσταθούν κατόπιν γνωμοδότησης της συμβουλευτικής επιτροπής της προβλεπόμενης στο άρθρο 6 του ειδικού προγράμματος. Θα ενθαρρυνθεί η σύσταση κοινοπραξιών για κοινά σχέδια με τον ίδιο στόχο.Η χρηματοδοτική συμμετοχή του πέμπτου προγράμματος-πλαισίου στις τρέχουσες δαπάνες της σύνδεσης και στις συμβάσεις περιορισμένης διάρκειας θα ανέρχεται κατά κανόνα σε ενιαίο ποσοστό 25 % περίπου σε ετήσια βάση. Κατόπιν διαβουλεύσεων με τη συμβουλευτική επιτροπή του άρθρου 6 του ειδικού προγράμματος, η Επιτροπή μπορεί να χρηματοδοτεί:- μέχρι ενιαίου ποσοστού 45 %, το επενδυτικό κόστος σχεδίων που περιγράφονται επακριβώς και στα οποία έχει δοθεί από τη συμβουλευτική επιτροπή του άρθρου 6 καθεστώς προτεραιότητας,- μέχρι ποσοστού 75 %, δραστηριότητες επακριβώς περιγραφόμενες (όπως η πιθανή χρησιμοποίηση των εγκαταστάσεων JET μετά το 1999), οι οποίες υλοποιούνται στο πλαίσιο μιας πολυμερούς συμφωνίας μεταξύ της Ευρατόμ και συνδεδεμένων οργανισμών ή ενός νομικού προσώπου,- μέχρι ποσοστού 100 %, προμήθειες και υπηρεσίες τις οποίες μόνο η βιομηχανία μπορεί να παράσχει.Για σχέδια και δραστηριότητες που τυγχάνουν χρηματοδότησης μέχρι 45 % ή 75 %, όλα τα συνδεδεμένα μέρη και οι οργανισμοί που συμμετέχουν στην κεντρική δράση «Ελεγχόμενη θερμοπυρηνική σύντηξη» έχουν το δικαίωμα να συμμετέχουν στα πραγματοποιούμενα πειράματα και να χρησιμοποιούν το σχετικό εξοπλισμό. Οι λεπτομερείς κανόνες που διέπουν τη συμμετοχή της Κοινότητας στην κοινή επιχείρηση JET ορίζονται στον οργανισμό λειτουργίας της εν λόγω κοινής επιχείρησης, ο οποίος εγκρίθηκε από το Συμβούλιο με την απόφαση 78/471/Ευρατόμ, της 30ής Μαΐου 1978, περί ιδρύσεως της κοινής επιχείρησης Joint European Torus (JET) (1).Οι λεπτομερείς κανόνες που διέπουν τη συμμετοχή της Κοινότητας σε δραστηριότητες που άπονται του έργου εκπόνησης της κατασκευαστικής μελέτης του αντιδραστήρα ITER (ITER-EDA) καθορίζονται στη συμφωνία EDA (2), στο πρωτόκολλο 2 αυτής της συμφωνίας και στα συνοδευτικά της έγγραφα (3), καθώς και στην τροπολογία σχετικά με την παράταση ισχύος της συμφωνίας EDA και τις συναφείς ρυθμίσεις (4).4. Συμπληρωματικές διατάξεις περί κανόνων συμμετοχήςΟι συμφωνίες για τις οποίες γίνεται λόγος στο δεύτερο εδάφιο του άρθρου 5 παράγραφος 1 των κανόνων συμμετοχής αποτελούν συμφωνίες που συνάπτονται ανάμεσα στην Κοινότητα και τους συνδεδεμένους οργανισμούς ή/και επιχειρήσεις. Η επιτροπή, για την οποία γίνεται λόγος στο άρθρο 6 του ειδικού προγράμματος, πρέπει να γνωμοδοτεί σχετικά με αυτές τις συμφωνίες.Σύμφωνα με το παράρτημα II του πέμπτου προγράμματος-πλαισίου και με τις διατάξεις του άρθρου 5 παράγραφος 3 των κανόνων συμμετοχής, τα νομικά πρόσωπα τα εγκαταστημένα σε χώρες της Κεντρικής και Ανατολικής Ευρώπης ή στα κράτη που προήλθαν από την πρώην Σοβιετική Ένωση, μπορούν να λαμβάνουν χρηματοδότηση από το πέμπτο πρόγραμμα-πλαίσιο στον τομέα της πυρηνικής σχάσης, εφόσον προσφέρουν σημαντική και μοναδική συμβολή στους στόχους του ειδικού προγράμματος, η οποία δεν μπορεί να επιτευχθεί με άλλα μέσα.5. Ρυθμίσεις συντονισμούΗ Επιτροπή μεριμνά για τη συμπληρωματικότητα μεταξύ των έμμεσων δράσεων Ε&Ε στα πλαίσια του προγράμματος, κυρίως με ομαδοποίηση αυτών γύρω από ένα κοινό στόχο 7 μεριμνά επίσης για την αποτροπή επικαλύψεων, ώστε να προστατεύονται τα νόμιμα συμφέροντα όσων προτείνουν έμμεσες δράσεις Ε&Ε.Στο μέτρο του δυνατού, θα διασφαλίζεται επίσης ο συντονισμός μεταξύ των δράσεων που διεξάγονται στα πλαίσια του ειδικού προγράμματος και εκείνων που πραγματοποιούνται:- σε άλλα ειδικά προγράμματα υλοποίησης του πέμπτου προγράμματος πλαισίου,- σε προγράμματα έρευνας, τεχνολογικής ανάπτυξης και επίδειξης μέσω των οποίων υλοποιείται η απόφαση αριθ. 182/1999/ΕΚ του Ευρωπαϊκού Κοινοβουλίου και του Συμβουλίου, της 22ας Δεκεμβρίου 1998, σχετικά με το πέμπτο πρόγραμμα-πλαίσιο της Ευρωπαϊκής Κοινότητας για δράσεις έρευνας, τεχνολογικής ανάπτυξης και επίδειξης (1998-2002) (5)- βάσει άλλων ευρωπαϊκών πλαισίων έρευνας, περιλαμβανομένων του Eureka και του COST,- σε άλλα κοινοτικά μέσα σχετικά με την έρευνα.Ο συντονισμός συνίσταται:i) στον εντοπισμό κοινών θεμάτων και προτεραιοτήτων, που να καταλήγουν κυρίως:- στην ανταλλαγή πληροφοριών,- στην υλοποίηση εργασιών που αποφασίζονται από κοινού και οι οποίες προϋποθέτουν την από κοινού έναρξη μιας από τις διαδικασίες που προβλέπονται στο άρθρο 8 των κανόνων συμμετοχής 7ii) σε νέα κατανομή των προτάσεων έμμεσων δράσεων Ε&Ε μεταξύ του ειδικού προγράμματος και των ειδικών προγραμμάτων έρευνας, τεχνολογικής ανάπτυξης και επίδειξης του πέμπτου προγράμματος-πλαισίου της ΕΚ.(1) ΕΕ L 171 της 7.6.1978, σ. 10 7 απόφαση όπως τροποποιήθηκε τελευταία από την απόφαση 98/585/Ευρατόμ (ΕΕ L 282 της 20.10.1998, σ. 65).(2) ΕΕ L 244 της 26.8.1992, σ. 13.(3) ΕΕ L 114 της 5.5.1994, σ. 25.(4) ΕΕ L 335 της 10.12.1998, σ. 61.(5) ΕΕ L 26 της 1.2.1999, σ. 1.